"נתוני הצמיחה מחזקים את הערכתנו שתחזית הצמיחה של הבנק תעודכן כלפי מטה ולכן אנו לא צופים שתוואי הריבית החזוי יעודכן כלפי מעלה"
התחזית המעודכנת שלנו ל-2019 יורדת מ-3.5 ל-3.2 אחוזים. גם בנק ישראל צפוי לעדכן את תחזיותיו כלפי מטה בשבוע הבא. נתון הצמיחה החלש, מקטין את הסיכוי שנראה שתי העלאות ריבית השנה בישראל.
על פי האומדנים הראשוניים של הלמ"ס הצמיחה ב-2018 עמדה על 3.2 אחוזים, ירידה לעומת 3.5 אחוזים ב-2017. הנתון היה נמוך מהצפי בעיקר בשל עדכון (נוסף) כלפי מטה של נתוני שלושת הרבעונים הראשוניים של השנה (2.1% ברבעון השלישי, 0.8% ברבעון השני ו-4.3% ברבעון הראשון). הצריכה הפרטית המשיכה להוביל את הצמיחה ב-2018 עם גידול מהיר של 4.1 אחוזים עלייה דומה של 4.0 אחוזים נרשמה ביצוא הסחורות והשירותים (8% בשירותים ו-1.2% בסחורות).
בעקבות הפרסום התחזית המעודכנת שלנו לשנת 2019 עומדת כרגע על צמיחה של 3.2 אחוזים, עם המשך הובלה של הצריכה הפרטית (אך בשיעור מתון יותר) לצד גידול ביצוא השירותים וגידול מתון יותר ביבוא.